Source: https://bihorstiri.ro/csm-csu-oradea-s-a-impus-in-fata-pitestenilor-de-la-bcm-u-fc-arges-si-a-urcat-pe-locul-iii/
Timestamp: 2020-02-23 04:07:08+00:00

Document:
BihorStiri.ro CSM CSU Oradea s-a impus în fața piteștenilor de la BCM U FC Argeș și a urcat pe locul III - BihorStiri.ro
mart. 02, 2019 Pop Florin Actualitate, Baschet, Sport, Uncategorized 0 426 vizualizari
Campioana en-titre la baschet, CSM CSU Oradea s-a impus în confruntarea de sâmbătă, de pe teren propriu, cu BCM U FC Argeș Pitești, cu scorul de 81-73, într-un meci ce a contat pentru etapa a 5-a din Grupa Roșie a Ligii Naționale.
Partida a avut loc la Arena Antonio Alexe, iar antrenorul Cristian Achim a început meciul cu Watson, Richard, Nicolescu, Zekovic și Valeika. Oaspeții au marcat primii însă CSM-ul a preluat conducerea și s-a menținut în avantaj pe tot parcursul primei reprize. Antrenorul Achim a mizat pe finalul primului sfert pe serviciile noilor veniți, Nikola Markovic și Marc Carter. Ambii au punctat la prima încercare, bihorenii desprinzându-se la peste zece lungimi, scor 25-13, după zece minute de joc.
Actul al doilea a fost mai echilibrat. Zekovic și Valeika au avut probleme cu greșelile personale, întreaga echipă având dificultăți la recuperare. Alb-violeții s-au apropiat pe tabela de marcaj, antrenorul Florin Nini jucând cu Tony Bishop la poziția 3 în anumite momente. Nikola Markovic a suferit o ușoară accidentare, însă el a revenit pe parchet în finalul reprizei. Bobe Nicolescu a înscris de două ori de pe semicerc, Oradea având șapte reușite de la distanță în prima repriză față de niciuna pentru Pitești. Oaspeții au echilibrat disputa în spațiul de trei secunde unde raportul la pauză era de 28-16 în favoarea CSM-ului. Scorul la jumătatea confruntării a fost de 42-36.
Pe parcursul reprizei secunde lucrurile au decurs asemănător celor întâmplate în prima. Oradea a avut inițiativa în permanență, însă argeșenii au reușit să se apropie la o singură posesie spre jumătatea secvenței a 3-a. CSM-ul a reușit apoi un parțial de 11-5 cu care s-a desprins la peste zece lungimi. La intrarea în secvența decisivă scorul era de 61-52 în favoarea gazdelor.
Oradea a reușit să se desprindă la un maxim de 15 puncte în secvența a 4-a. Aceasta s-a consemnat pe fondul unor momente reușite de apărare, Pavle Reljic fiind cel care a dat tonul cu o intercepție în jumătatea adversă de teren, acțiune urmată de alte câteva momente de apărare eficientă cu intensitate și agresivitate. Finalul a consemnat revenirea echipei oaspete, aceasta marcând opt din ultimele zece puncte ale confruntării.
Kris Richard a avut 18 puncte, 4 pase decisive, Nikola Markovic a adăugat 16 puncte, 6 recuperări și 4 pase decisive, Giordan Watsona terminat cu 12 puncte, 8 pase decisive, Arturas Valeika a încheiat cu 11 puncte, 5 recuperări, iar Bobe Nicolescu a izbutit 10 puncte pentru CSM CSU Oradea. În replică, Jahii Cardon a reușit 23 puncte, Maksym Sturanovic a adăugat 16 puncte, iar Tony Bishop a încheiat cu 14 puncte, 6 recuperări pentru BCM U FC Argeș Pitești.
CSM CSU Oradea are 11-8 la general, oprind șirul negativ la trei înfrângeri. Astfel, roș-albaștrii urcă pe locul al 3-lea în clasament. În schimb, BCM U FC Argeș Pitești are 8-11 și coboară pe locul 6.
baschet, CSM CSU ORADEA. BCM U FC ARGES PITESTI, liga nationala
Handbaliștii de la CSM s-au impus la Sibiu și rămân pe locul II Deşi a sperat că va câştiga, Luceafărul a remizat doar la Timişoara, cu ACS Poli

References: CSM 
 CSM 
 CSM 

CSM 
 CSM 
 CSM